rlitschk/wikidir huggingface dataset:
Johannes Friedrich Wilhelm Remmers (* 5. Februar 1842 in Auerk; † 27. Dezember 1918) weer en düütschen lutherschen Theoloog. Remmers is 1842 as Söhn von en Aktuar in Auerk boren. He hett an de Universitäten Erlangen un Göttingen Theologie studeert un weer dor Liddmaat von’n Erlanger un Göttinger Wingolf. Na dat Studium is he 1872 Pastoor an de Kark in Roggstee worrn. Von’n 17. Oktober 1877 bet to’n 1. Juli 1895 weer he Pastoor von de eerste Parrsteed von de Johannes-de-Döper-Kark in Engerhaaf. In dat Johr is he as Pastoor un Supperndent an de Alexander-Kark in Wei’ershiusen wesselt. Von 1900 bet 1903 weer Remmers Pastoor von de Dreefaltigkeitskark in Horborg un Generalsupperndent von de Generaldiözees Horborg. 1903 is de Generaldiözees Horborg in de Generaldiözees Stood opgahn un Remmers weer von 1904 bet 1914 Generalsupperndent von disse Generaldiözees. De Seet weer Hannover. Von 1900 bet 1902, as dat oplööst worrn is, weer Remmers opdragswies geistlich Maat von dat Stoder Kunsistorjen. 1904 is he Maat von dat Kunsistorjen in Hannover worrn. Dat weer he, bet he 1913 in Rohstand gahn is. Von 1905 bet 1918 hett he ok to dat Landskunsistorjen tohöört. Philipp Meyer: Die Pastoren der Landeskirchen Hannovers und Schaumburg-Lippes seit
Remmers betekent Remmers, düütsch Ünnernehmen för Bostoffen. Remmers is de Familiennaam von Anton Friedrich Remmers (1816–1881), düütschen baptistschen Bookbinner, Evangelist un Preddiger, Ernst Remmers (1868–1937), düütschen Politiker, Greg Remmers (* 1948), nedderlandschen Kriminellen, Heinrich Remmers († 1640), düütschen Politiker, Ingrid Remmers (* 1965), düütsche Politikerin (De Linke), Jan Remmers (1922–2013), nedderlandschen Footballspeler un -trainer, Jesse Remmers (* 1968), nedderlandschen Kriminellen, Johannes Remmers (1842–1918), düütschen lutherschen Theoloog, Maartje Remmers (* 1978), nedderlandsche Schauspelerin, Walter Remmers (* 1933), düütschen Politiker (CDU), Werner Remmers (1930–2011), düütschen Politiker (CDU), Wieneke Remmers (* 1978), nedderlandsche Schauspelerin. Kiek ok bi: Remmer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Remmer is de Familiennaam von Christoffer Remmer (* 1993), däänschen Footballspeler, Friedrich Remmer (1850–1914), düütschen Architekt, Herbert Remmer (1919–2003), düütschen Dokter, Pharmakoloog un Toxikoloog, Walter Remmer (1887–1973), düütschen Schauspeler, Wilhelm Remmer (1886–1968), düütschen Politiker. Kiek ok bi: Remmers. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Heinrich Wilhelm Schünhoff (* 29. Dezember 1825 in Gilten; † 14. Mai 1899 in Horborg) weer en düütschen lutherschen Theoloog. Schünhoff is 1825 as Söhn von’n Kanter Johann Hinrich Schünhoff in Gilten boren. He hett Theologie studeert un weer denn Hülpspreddiger in Hameln, 1859 Pastoor in Heemsen, 1867 Supperndent in Stolzenau, 1873 Supperndent in Niestadt un 1881 Generalsupperndent von de Generaldiözeos Horborg. Von 1. Juli 1885 af an weer he ok geistlich Maat von dat Kunsistorjen in Stood. Philipp Meyer: Die Pastoren der Landeskirchen Hannovers und Schaumburg-Lippes seit der Reformation. Göttingen 1941/42 Normdaten: GND: 1035136856 (OGND, AKS) | VIAF: 301052892 | Wikipedia-Personensöök
Gottlieb Christian Breiger (* 29. Oktober 1771 in Hannover; † 7. Februar 1854 in Horborg) weer en düütschen lutherschen Theoloog. Breiger is 1771 as Söhn von en Kamerpedell in Hannover boren. He hett Theologie an de Universität Göttingen studeert un weer na dat Studium Kunrekter in Horborg, 1805 Pastoor in Celle-Blaumlage, 1809 Pastoor in Rehborg un 1815 Pastoor un Supperndent in Dransfeld. 1827 is he eersten Pastoor an de Dreefaltigkeitskark in Horborg un Generalsupperndent von de Generaldiözees Horborg worrn. Dat is he bet to sien Dood 1854 bleven. Theophili Christiani Breiger Commentatio de difficilioribus quibusdam Asiae Herodoteae (Göttingen 1793) Betrachtungen für Confirmanden zur Vorbereitung auf die Confirmation (Hannover 1805) Das Gebet unsers Herrn in freien Betrachtungen über dessen sieben Bitten (Göttingen 1819) Ueber die Wahl des Prediger-Standes und die Vorbereitung darauf (Göttingen 1819) Zuruf an Confirmanden besonders an Töchter : ein Anhang zu den Beiträgen zur Erbauung für Confirmanden (Hannover 1824) Über das Beichtgeheimniß und das Recht der Obrigkeit dessen Revelation zu fordern : eine Monographie (Hannover 1827) Zur Feier des Jubelfestes der Universität Georgia Augusta (Hannover 1837) Philipp Meyer: Die Pastoren der Landeskirchen Hannovers und Schaumburg-Lippes seit der Reformation. Göttingen 1941/42 Normdaten: GND: 12243028X (OGND, AKS) | LCCN: no2001018400
Brora weer en Whisky-Brenneree in Brora, Highland, Schottland. De Brennereebowarken sünd in de schottischen Denkmollisten in de Kategorie B insorteert. De Destille is 1819 ünner den Naam Clynelish ut politische Grünnen vun George Granville Levison-Gower, den tweeten Marquis vun Stafford un lateren Duke of Sutherland grünnt. Sien Teel weer, de Swartbrenners inn Verloop vun de Highland Clearances de Grundlaag för jemehrn Verdeenst wegtonehmen, üm jem ton Ümtehn to bewegen. In de eersten beiden Johrteihnten hett teemlich faken den Pächter wesselt. Eerst Geroge Lawson hett vun 1846 an för längere Tiet dat Seggen hatt in de Brenneree. 1896 is de Destille to glieke Deelen an den Blendhersteller James Ainslie & Co ut Glasgow un John Risk, de ok de Bankier-Brenneree in Banknock bedreven hett, verköfft worrn. 1925 is se in den Besitt vun de Distillers Company Ltd. (DCL) un weer af 1930 Deel vun de Scottish Malt Distillers (SMD). Twüschen 1931 un 1939 weer de Destille stillleggt. 1967 schüll de Destille den dicht maakt warrn. An ehr Steed weer en ne’e Clynelish-Brenneree boet. Man, wegen dat Weder is to de Tiet de Produkschoon vun de stark törfigen Whiskys vun’t Eiland Islay torüchgahn wesen, de to’n Mischen vun Blendwhiskys bruukt weer. Dorüm
Leopold William Friedrich von Hassell (* 16. August 1843 in Celle; † 20. Januar 1913 in Kassel) weer en düütschen Jurist. Von Hassell is 1843 as Söhn von Karoline, borene von Bobers (6. November 1812–31. Mai 1880), un den Jurist Christian von Hassell (13. September 1805–5. Februar 1860) in Celle boren. Karl von Hassell weer sien Broder. He hett eerst an de Universität München Juristeree studeert un is dor an’n 21. Oktober 1862 Maat von dat Corps Franconia worrn. Sien Studium toenn bröcht hett he an de Universität Göttingen. Na dat Studium is he in’n hannöverschen Justizdeenst gahn un weer toeerst Auditer. Nadem Prüßen 1867 dat Königriek Hannover annekteert hett, hebbt se em as Referendar in’n prüüßschen Justizdeenst övernahmen un he is 1870 Gerichtassesser worrn. 1872 keem he an dat Amtsgericht Leh un is dor 1873 Amtsrichter worrn. 1875 keem he as Assesser an dat Obergericht Auerk un Lümborg. 1879 is he Landrichter worrn un 1888 Direkter von dat Landgericht Nordhausen. 1892 is he as Direkter an dat Landgericht Göttingen versett worrn. He weer von 1896 bet 1900 Präsident von dat Landgericht Lümborg un is denn för de Tied von 1900 bet 1905 Präsident von dat Landgericht Kassel worrn. In
Franz Heinrich Wilhelm Puttfarken (* 30. Juli 1879 in Stiepelse; † 16. November 1936 in Hamborg) weer en düütschen Jurist. Puttfarken is 1879 in Stiepelse boren. He hett 1899 dat Abitur an dat Johanneum Lümborg maakt un denn Juristeree studeert. 1907 is he Gerichtsassesser in Hannover worrn. 1912 keem he as Amtsrichter an dat Amtsgericht Heydekrug un 1914/1915 weer he Soldaat in’n Eersten Weltkrieg. Nadem he verwunnt worrn is, weer he denn wedder Amtsrichter in Heydekrug. As dat Memelland mit Heydekrug an Litauen fullen is, is he 1920 as Rieksdüütschen ut dat Land utwiest worrn. He is denn Richter an dat Landgericht Lümborg un Vörsitter von en Straafkamer worrn. 1922 is he Landgerichtsraad worrn un 1923 Direkter an dat Landgericht Lümborg. 1930 is he to’n Präsident von dat Landgericht opstegen. In de Tied as Gerichtspräsident hett dat en Reeg Prozesse gegen Slägertrupps von de Natschonalsozialisten geven. Nadem de Natschonalsozialisten 1933 denn de Macht övernahmen hebbt, hebbt se Puttfarken an’n 11. September 1933 ut sien Amt rutsmeten un sik op dat Gesett för dat Wedderherstellen von dat Beroopsbeamtendom beropen. He weer von 1925 bet 1929 Afornten för de Düütsche Volkspartei in’n Provinziallanddag Hannover. 1928 bet 1933 weer he Maat in’n Republikaanschen
Puttfarken is de Familiennaam von Franz Puttfarken (1879–1936), düütschen Jurist, Werner Puttfarken (1889–1964), düütschen Schoolbaas un Historiker. Kiek ok bi: Puttfarcken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Puttfarcken is de Familiennaam von Gerhard Puttfarcken (* 1946), düütschen Manager, Hans Puttfarcken (1902–1971), düütschen Jurist. Kiek ok bi: Puttfarken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Moritz Joseph (von dem) Busch (* 19. November 1818 in Hilmssen; † 26. April 1912 ok dor) weer en düütschen Jurist. Busch is 1818 as Söhn von Juliane A. Menshausen un Arnold Otto Busch (24. Juni 1782–1822) in Hilmssen boren. He hett Juristeree studeert un weer 1846 Assesser bi de Justizkanzlie Celle. Later weer he Obergerichtsviezdirekter an dat Obergericht Auerk. An’n 1. September 1876 is he Direkter von dat Obergericht Lümborg worrn. As de Obergerichten to’n 1. Oktober 1879 in Landgerichten ümwannelt worrn sünd, hett he dat Leid över dat Landgericht Lümborg övernahmen. 1869 hett he den Roden Aadlerorden IV. Klass kregen. An’n 23. April 1883 is he von Prüßen as Aadligen anerkannt worrn un hett denn den Naam von dem Busch dragen. He hett Therese Praël freet. De beiden harrn de Kinner Engelbert, Anna Theresia Julie (* 9. Januar 1853) un Klemens Kornelius (1855–7. April 1910). http://www.einegrossefamilie.de/egf/abfrage.pl?aktion=person_zeigen&person_id=10303&sprache=de Justiz-Ministerial-Blatt für die Preußische Gesetzgebung und Rechtspflege. 22. Januar 1869, 31. Johrgang, Nr. 4 http://www.einegrossefamilie.de/egf/abfrage.pl?aktion=person_zeigen&person_id=10305&sprache=en Normdaten: GND: 1156116295 (OGND, AKS) | VIAF: 5907152451244806650004 | Wikipedia-Personensöök
De Nilgiri Himal is en Bargrupp in Nepal. De Nilgiri Himal liggt in’ Westen vun de Annapurna Himal, en Gebirgsregion vun den Himalaya. De erstreckt sück in Nord-Süd-Richt. An sien Westflank verlöppt dat Dörbrööksdaal vun den Kali Gandaki. Jensiets vun dat Daal erheevt sück de Gebirgsgrupp Dhaulagiri Himal. De Nilgiri Himal besteiht ut mehrere Tippen, wobi de Nordtipp mit en Hööcht vun 7061 m de hööchste Erheeven dorstellt. De 6839 m hooch Südtipp gellt wegen en Schortenhööcht vun 609 m als en eegenstännig Barg. Dortüschen liggt de 6940 m hooch Middeltipp mit en Schortenhööcht vun 240 m. Buterdem gifft dat noch en Osttipp (6706 m) un en Südosttipp (6765 m). De Eerstbestiegen vun den Nordtipp gelung an’ 26. Oktober 1962 en nedderlannsch Expeditschoon ünner de Führen vun den Franzoosen Lionel Terray. De Upstiegsroute führ över de Nordwand un den Westgrat. Nilgiri Himal. Mehr Biller, Videos oder Audiodateien to’t Thema gifft dat bi Wikimedia Commons. Nilgiri North, Nepal up Peakbagger.com (engelsch) Nilgiri up peakware.com [engelsch) summitpost.org: Nilgiri Karte bi himalaya-info.org Alpine Club Library - Himalayan Index AAJ: Asia, Nepal, Nilgiri North Attempt mountainstamp.com
Bankier weer ein Whisky-Brenneree in Banknock in de traditschonellen schottischen Graffschop Stirlingshire. Vundaag is de Oort Deel vun de Council Area Falkirk. De Brenneree is üm 1827 vun Daniel McFarlane & Co. in en ümboete Koornmöhl grünnt worrn. Vun 1878 oder ok fröher weer se in Besitt vun James Risk, bit dat Ünnernehmen 1903 vun James Buchanan & Co. övernahmen worrn is. 1925 is de Anlaag vun de Distillers Company Ltd. (DCL) köfft worrn, de den Bedrief dree Johren later instellt hebbt. De Moltereeis aver noch bit in de 1970er Johren bedreven worrn. As Alfred Barnard wiel sien bedüdenen Whiskyreis 1886 de Destille besöcht hett, harr se en Produkschoonskapazität vun 180.000 Gallonen in’t Johr, vun de aver blots 150.000 Gallonen produzeert weern. In de Brenneree geev dat dree Brennblasen: en wash still mit en Kapazität vun 6551 Gallonen un twee spirit stills vun 1975 un 1895 Gallonen. List vun de schottischen Brennereen Biller un Informatschonen to de Destille vun de Royal Commission on the Ancient and Historical Monuments of Scotland A. Barnard: The Whisky Distilleries of the United Kingdom, 1887, S. 319–322. Indrag op wormtub.com Koordinaten:55° 59′ N, 3° 58′ W
Ingrid Jutta Maria Freifrau von Bothmer (* 26. Januar 1918 in Hamborg; † 21. Juli 2003 in Potsdam-Sacrow) weer en düütsch Schauspelerin. Bothmer entstamm den pommerschen Twieg vun en oorsprünglich neddersassisch Gootbesitter- un Offiziersfamilie un weer de Dochter vun den Korvettenkapitän un Sporkassenbeamten Volbert Freiherr von Bothmer (1882–1948) un de Hildegard Bruntsch (1896–1968). Se speel in Hamborg an dat Ohnsorg- un St.-Pauli-Theater, bi de Landesbühne Hannover, aber ok an Berliner Theatern. Bekannt weer se ok dör hör tallriek Gastupträen in dat düütsch Feernsehn an de Siet vun Harald Juhnke oder 2000 in Til Schweiger sien Jetzt oder Nie – Zeit ist Geld (mit dat Trio Gudrun Okras / Christel Peters / Elisabeth Scherer). Ferner speel Ingrid von Bothmer in fiev Folgen vun de Feernsehreeg Tatort de Moder vun den Hamborger Ermittler Jan Castorff alias Robert Atzorn. Bothmer hett an' 2. Mai 1951 in Hamborg den Importkoopmann Karl-Heinrich Flickenschildt (* 24. Januar 1910 in Blankenese; † 1987) heiraadt. Nahdem se sück 1958 weern scheeden laaten harrn führ Bothmer weer hör Gebortsnaam. De de Heirat wurr se Swägerin vun de Schauspelerin Elisabeth Flickenschildt. Genealogisches Handbuch des Adels, Adelige Häuser A Band XXI, Siet 62, Band 98 vun de Gesamtreeg, C. A. Starke
De Orioniden sünd een vun de fief aktivsten Meteorströöm. Se sünd jeed Johr in’n Oktober as en Swarm vun Steernsnuppen to sehn. An’n aktivsten sünd de Orioniden twüschen den 19. und 23. Oktober. Man to sehn is de Swarm wat länger, neemlich vun’n 2. Okotber bit to’n 7. November. Mit dat fre’e Oog kann man buten vun grote Städer in’n Dörsnitt ruch teihn Steernsnuppen sehn in de Stünn. De ZHR liggt bi 25. De Beteken kummt vun dat Steernbild Orion, vunwegen dat de Radiant vun den Swarm in dat Rebeet vun’n Orion liggt – dicht bi’n Kopp, ruchweg 10° nöördlich vun’n ro’en Resensteern Beteigeuze. De Orioniden sünd ok al mit Radarmethoden nauer ünnersöcht worrn. Dat hett sik wiets, dat se lose Wulken vun lütte Parikels sünd, de vun’n Halleyschen Komeet in’n Verloop vun de Johrdusenden op sien Kometenbahn verloren worrn sünd. Vun den glieken Komeet kamt ok de Eta-Aquariiden, de in de eersten Maihälft to sehn sünd. Man de sünd denn vun en annere Steed vun den Kometen sien Bahn. Cuno Hoffmeister: Meteorströme. Joh. Ambr. Barth Verlag, Leipzig (1948) Fritz Heide: Kleine Meteoritenkunde. Verständliche Wissenschaft Band 23, Springer-Verlag, Berlin 1957
Star Trek II: The Wrath of Khan (op platt so veel as: „Reis na de Steerns II: Kahn sien Wraak“) is de Titel vun en US-amerikaanschen Science-Fiction-Film ut dat Jahr 1982. De Film speelt in’t Star-Trek-Universum. In dissen tweeten Speelfilm ut de Star-Trek-Reeg warrt de Geschicht ut de Episood Space Speed ut de eersten Staffel vun de Original-Feernsehreeg wieter spunnen. Speelbaas vun den Film weer Nicholas Meyer, de tosamen mit den Produzent Harve Bennett Star Trek för dat Kino nee defineert hett. Se wulln de Atmosphäär dichter an de Realität hebben un ok milkitäärsche as in den vörigen Film. In’t Vörfeld geev dat Protst vun eenige Fans to en poor Infäll för dissen Film. Ok de Star-Trek-Utfinner Gene Roddenberry weer mit eenige Saken nich tofreden un güng dorgegen an. Vundaag gellt de Film as een vun de besten Star-Trek-Filmen, de mit den gröttsten Influss harr. In’t 23. Johrhunnert reist dat Förderatschoonsruumschipp Reliant dör’t Weltall üm na een Planeten to söken, op den dat keen Leven gifft. De warrt för den Test vun dat so nöömte Genesis-Projekt bruukt. Dat geheem Projekt warrt ünner dat Regeer vun Dr. Carol Marcus un ehrn Söhn David dörföhrt un hett dat Teel do’e Planeten dör
De Tour Down Under is en Deelstreckenrennen för Radrennfohrer in den austraalschen Bundsstaat South Australia rund um de Hööftstadt Adelaide. Dat is dat gröttste un wichtigst Radrennen vun Australien un Ozeanien. Dat Rennen wurr 1999 to'n eersten Mal utdragen un find jedes Johr Midden Januar statt. Mit Anfang vun de Saison 2008 is de Tour Down Under en Rennen vun de UCI ProTour un siet 2011 vun de Nahfolgereeg UCI World Tour. Twee Daag vör de Tour Down Under find en ruch weg 50 Kilometer lang Kriterium in Adelaide statt, dat so nömmt "Cancer Council Classic", dat af 2012 "Down Under Classic" heeten dee un siet 2014 People's Choice Classic un in de sien Vörfeld de Deelnehmer vun dat Rennen vörstellt wurrn. De Ergevnisse vun dit Classic tellen aber weder to de Gesamtwertung noch gifft dat Punkte för de UCI World Tour. Dat Rennen sülvst geiht immer los an' darten Diensdag in' Januar un umfaat söss Daagafsnitte, vun de in de Regel kien een länger as 170 Kilometer is. Dat fang an mit veer meest flach Afsnittet. Wiel dat in Südaustralien kien so hooch Bargen, as bispeelswies in de Alpen gifft, is de stuurste Ansteeg de Willunga Hill (3 Kilometer
Coleburn weer en Whisky-Brenneree bi Longmorn, Morayshire, Schottland. Dat Brennereehuus is in de schottischen Denkmollisten in de Kategorie B inordent. De Destille is 1897 vun John Robertson & Son Ltd. grünnt worrn, de Charles Chree Doig as Architekt för jemehr Projekt anhüürt hebbt. 1913 is de Destille stillleggt worrn, bit se 1916 vun de Clynelish Distillery Co. Ltd. övernahmen worrn is. 1925 güng de Brenneree an John Walker & Sons Ltd. un John Risk un dormit egentlich an de Distillers Company Limited (DCL), de ehr 1930 an ehr Dochter Scottish Malt Distillers (SMD) övergeev. De Molteree is 1968 dicht maakt worrn, 1985 weer de hele Brenneree stillleggt. 1992 is ok de Lizenz to’n Brennen oplööst worrn. In de Twüschentiet is de Destille an de "Colburn Events Company" verköfft worrn. In de Rüüm schall nu en Hotel- un Kunferenzanlaag boet warrn. De Coleburn-Brenneree hett to dat schottische Whiskyrebeet Speyside höört. Ehr Water för de Produkschoon hett se ut en Born op dat Rebeet vun de Brenneree nahmen, dat Köhlwater keem ut den Glen Burn. To’n Brennen harr de Destille twee wash stills un twee spirit stills. List vun de schottischen Brennereen Misako Udo: The Scottish Whisky Distilleries. Black & White Publishing,
Convalmore weer en Whisky-Brenneree in Dufftown, Banffshire, Schottland. De Destille Convalmore is an’n 2. Juni 1893 vun en Koppel vun Gewarfslüüd ut Glasgow grünnt worrn. 1904 is de Brenneree an W. P. Lowrie & Co Ltd. verköfft worrn, de ehr al 1906 an James Buchanan & Co Ltd. wieterverköfft hebbt. Grote Deelen vun de Brenneree sünd an’n 29. Oktober 1909 bi en Füür tonichten kamen. 1910 is na den Wedderopbo en Coffey still mir en Produkschoonsvolumen vun bit to 2.273 l inboet worrn, de aver 1915 al wedder afboet weer. Teihn Johren dorna is de Destille vun de Distillers Company Ltd. (DCL) övernahmen un 1930 denn an jemehr Dochtersellschop Scottish Malt Distillers (SMD) övergeven worrn. 1964 weer de Tall vun de Brennblasen op veer verdubbelt. Siet 1985 is de Anlaag nu al stillleggt. De Nafolger vun de DCL, United Destillers (UD), hett de intwüschen leddige Anlaag 1990 an William Grant & Sons verköfft, de dor nu jemehrn Glenfiddich lagern doot. Convalmore höör to dat schottische Whiskyrebeet Speyside un hett för de Produkschoon Water ut Borns in de Conval Hills bruukt. To’n Brennen geev dat twee wash stills un twee spirit stills. Affüllen vun dissen Whisky gifft dat af un to
Adrian Biddle (* 20. Juli 1952 in London; † 7. Dezember 2005 ok dor) weer en britischen Kameramann. Biddle sien Loopbahn füng 1969 as Helpsmann vun den Ünnerwater-Kameramann Egil Woxholt an, bi Filmen as On Her Majesty’s Secret Service oder Captain Nemo and the Underwater City. Anfang vun de 1970er Johren is he na de Firma Ridley Scott Associates wesselt woneem he bi Speelfilmen un Warfclips mitarbeit hett. Vun 1980 an weer he egenverantwoortlichen Kameramann. In disse Funkschoon hett he mehr as hunnert Warffilmen dreiht. Sien Baas Ridley Scott un den sien Kameramann Derek Vanlint hett he 1979 achter de Kamera assisteert bi den Film Alien. 1986 weer he bi den tweeten Deel ut de Alien-Reeg Aliens vun James Cameron to’n eersten mol sülvst Baaskameramann. Vun dor an hett he bi vele spoodrieke Produkschonen mitarbeit un is för sien Warken ok mehrfack uttekent worrn. Adrian Biddle is Enn 2005 in’t Öller vun 53 Johren an en Hartinfarkt doodbleven. Biddle weer tosamen sössmol för Filmpriesen vörslahn, dorünner ok eenmol för den Oscar as Best Kamera för Thelma & Louise. Uttekent weer he mit twee Priesen: 1998: mit den Europääschen Filmpries in de Kategorie Best Kameramann för The Butcher Boy 2006: mit
Dat Sigma is de 18. Bookstaav vun’t greeksche Alphabet. För dat lütte Sigma gifft dat twee Formen. De een warrt in de Merrn vun’n Woort bruukt. De annere (ς) finnt sik an’t Enn vun’n Woort. Dat latiensche „s“ is vun dat Sigma afleidt, blots is dat nich mehr so licht to sehn. As greeksche Tall hett dat Sigma den Weert 200. Utspraken warrt dat Sigma as „s“.
Georg Friedrich Albrecht (* 12. August 1815 in Deefholt; † 10. April 1890 in Frankfort an’n Main) weer en düütschen Jurist. Albrecht is 1815 in Deefholt boren. Von’n 16. Oktober 1830 bet to’n 28. Februar 1833 weer he op de Kloosterschool Ilfeld un hett denn an de Universität Göttingen Juristeree studeert. Na dat Studium is he in’n hannöverschen Staatsdeenst gahn, weer Amtsauditer bi de Ämter Syke un Celle un is 1842 Gerichtsassesser worrn. 1851 is he Justizraad bi de Justizkanzlie Celle worrn un 1852 as Obergerichtsraad Staatsanwalt bi dat Obergericht Celle. 1858 is he dor Kroonanwalt worrn. He weer von 1867 bet 1869 Viezpräsident von dat Obergericht Stood un denn bet 1871 Präsident von dat Obergericht Veern. 1871 is he Präsident von dat Oberappellationsgericht Griepswoold worrn un 1875 von dat Oberappellationsgericht Wiesbaden. Von 1879 bet 1890 weer he Präsident von dat Oberlandsgericht Frankfort an’n Main. 1889 hett he den Charakter von en Würklichen Gehemen Raad kregen un de Universität Griepswoold hett em en Ehrendokter geven. Jahresbericht über die Königliche Klosterschule zu Ilfeld. 1873, Sied 47 Acta Borussica, Band 7 Normdaten: GND: 116279605 (OGND, AKS) | VIAF: 40125891 | Wikipedia-Personensöök
Carl Schrader is de Naam von Carl Schrader (1840–?), düütschen Jurist, Carl Schrader (1852–1930), düütschen Astronoom, Carl Schrader (1861–?), düütschen Politiker, Carl Hans Schrader-Velgen (1876–1945), düütschen Maler. Kiek ok bi: Karl Schrader. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Schrader is de Naam von Karl Schrader (1834–1913), düütschen Jurist un Politiker, Karl Schrader (1876–?), düütschen Jurist, Karl Schrader (1899–1971), düütschen Politiker, Karl Schrader (1900–1962), düütschen Schriever, Karl Schrader (1915–1981), düütschen Karikaturist, Karl von Schrader (1848–1896), düütschen Riddergoodsbesitter un Hoffbeamten. Kiek ok bi: Carl Schrader. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.